E-4612/2011

Mál þetta, sem dómtekið var 8. mars sl., var höfðað fyrir dómþinginu af Skipholti 15, húsfélagi, Suðurlandsbraut 30, Reykjavík, á hendur B-kk-þgf S-kk-þgf Þ-kk-þgf, Skipholti 15, Reykjavík, T-kk-þgf A-kk-þgf, Kleifarási 6, Reykjavík og Parson eignarhaldsfélagi ehf., Bakkastöðum 7, Reykjavík, með stefnu birtri 24., 25. og 26. nóvember 2011.

Dómkröfur stefnanda eru þær, að stefndu verði in solidum dæmdir til þess að greiða stefnanda 251.552 krónur, ásamt dráttarvöxtum samkvæmt 1. mgr. 6. gr. laga nr. 38/2001, af 24.184 krónum frá 1. desember 2010 til 1. janúar 2011, en af 48.368 krónum frá þeim degi til 1. febrúar 2011, en af 72.552 krónum frá þeim degi til 1. mars 2011, en af 94.927 krónum frá þeim degi til 1. apríl 2011, en af 117.302 krónum frá þeim degi til 1. maí 2011, en af 139.677 krónum frá þeim degi til 1. júní 2011, en af 162.052 krónum frá þeim degi til 1. júlí 2011, en af 184.427 krónum frá þeim degi til 1. ágúst 2011, en af 206.802 krónum frá þeim degi til 1. september 2011, en af 229.177 krónum frá þeim degi til 1. október 2011, en af 251.552 krónum frá þeim degi til greiðsludags. Krafist er vaxtareiknings í samræmi við 12. gr. vaxtalaga nr. 38/2001.

Stefnandi krefst málskostnaðar úr hendi stefndu, auk virðisaukaskatts á málflutningsþóknun.

Stefnandi krefst þess einnig að stefndu verið gert að þola staðfestingu á lögveðrétti í eignarhluta sínum, fastanúmer 227-8829, í húsinu nr. 15 við Skipholt, Reykjavík, til tryggingar ofangreindri kröfu fyrir tímabilið frá desember 2010 til og með október 2011, auk dráttarvaxta og málskostnaðar, sbr. 48. gr. laga nr. 26/1994.

Dómkröfur stefnda, T-kk-ef A-kk-ef, eru þær, að hann verði sýknaður af öllum kröfum stefnanda í málinu annarri en þeirri að hann megi þurfa að þola staðfestingu lögveðréttar fyrir kröfu stefnanda, í þinglýstri fasteign sinni að Skipholti 15, Reykjavík, fastanúmer 227-8829. Þá krefst stefndi málskostnaðar úr hendi stefnanda, að mati dómsins.

II

Stefnandi kveður umstefnda skuld vera vegna húsfélags- og framkvæmdagjalda, sem stefnandi hafi lagt á stefndu vegna húsnæðis þeirra í fjöleignahúsinu nr. 15 við Skipholt, Reykjavík, fastanúmer 227-8829, fyrir mánuðina desember 2010 til og með október 2011. Húsfélags- og framkvæmdagjöld þessi séu lögð á húsnæði stefnda á sama grundvelli og aðra eignarhluta í fjöleignarhúsinu nr. 15 við Skipholt, Reykjavík, samkvæmt lögum nr. 26/1994.

Þegar sameiginlegum rekstrarkostnaði hafi verið skipt niður á eignarhluta fjöleignarhússins hafi húsfélagsgjöldin gjaldfallið á eftirgreindan hátt:

Nr. Útgáfudagur Gjalddagi Fjárhæð

1. 01.12.2010 01.12.2010 24.184

2. 01.01.2011 01.01.2011 24.184

3. 01.02.2011 01.02.2011 24.184

4. 01.03.2011 01.03.2011 24.375

5. 01.04.2011 01.04.2011 24.375

6. 01.05.2011 01.05.2011 24.375

7. 01.06.2011 01.06.2011 24.375

8. 01.07.2011 01.07.2011 24.375

9. 01.08.2011 01.08.2011 24.375

10. 01.09.2011 01.09.2011 24.375

11. 01.10.2011 01.10.2011 24.375

Samtala vangreiddra húsfélagsgjalda, sbr. ofangreinda sundurliðun nemi 251.552 krónum, og sé það stefnufjárhæð málsins.

Krafist sé dráttarvaxta af húsfélagsgjöldum hvers mánaðar frá gjalddaga reikninganna. Þess sé krafist að staðfest verði lögveð í eignarhluta stefnda í húsinu nr. 15 við Skipholt, Reykjavík, fastanúmer 227-8829, vegna framangreindra húsfélagsgjalda fyrir tímabilið frá desember 2010 til og með október 2011, auk dráttarvaxta og málskostnaðar, sbr. 48. gr. laga nr. 26/1994.

Auk þess sé krafist kostnaðar vegna milliinnheimtu Alskila, að fjárhæð 21.039 krónur, og þess krafist að við ákvörðun málskostnaðar verði tekið tillit til þess kostnaðar sem kröfuhafi hafi orðið fyrir, enda sé hann innan marka laga nr. 95/2008, um innheimtu.

Um lagarök vísar stefnandi til almennra reglna samninga- og kröfuréttar og laga nr. 26/1994, um fjöleignarhús.

Kröfu um dráttarvexti, þ.m.t. vaxtavexti, byggir stefnandi á III. kafla laga nr. 38/2001, um vexti og verðtryggingu, með síðari breytingum.

Kröfu um málskostnað byggir stefnandi á 1. mgr. 130. gr. laga nr. 91/1991, um meðferð einkamála.

Kröfu um virðisaukaskatt á málflutningsþóknun byggir stefnandi á lögum nr. 50/1988, um virðisaukaskatt. Stefnandi sé ekki virðisaukaskattsskyldur og því beri honum nauðsyn til að tekið verði tillit til skyldu hans til að greiða virðisaukaskatt við ákvörðun málskostnaðar.

III

Stefndi, T-kk-nf A-kk-nf, byggir sýknukröfu sína á því, að hann skuldi ekki stefnanda neitt, og því sé ekki rétt að stefna honum til greiðslu skuldarinnar. Hann sé þinglesinn eigandi eignarinnar Skipholt 15, Reykjavík, fastanúmer 227-8829, en hafi selt hana stefnda, Parson eignarhaldsfélagi ehf., með kaupsamningi, dagsettum 27. nóvember 2006, sem aftur hafi selt eignina stefnda B-kk-þgf S-kk-þgf Þ-kk-þgf, með kaupsamningi, dagsettum 2. nóvember 2007. Þurfi hann því að þola það að staðfestur verði veðréttur stefnanda í eigninni vegna þessara vanskila kaupsamningshafa.

Um lagarök vísar stefndi, T-kk-nf til almennra reglna samninga- og kröfuréttar.

Kröfu um málskostnað byggir stefndi á 129. og 130. gr. laga nr. 91/1991, um meðferð einkamála.

IV

Í máli þessu krefur stefnandi stefndu um greiðslu húsfélagsgjalda.

Stefndu, B-kk-nf S-kk-nf Þ-kk-nf og Parson eignarhaldsfélag ehf., hafa hvorki sótt né látið sækja þing og er þeim þó löglega stefnt. Ber því samkvæmt 1. mgr. 96. gr. laga nr. 91/1991, um meðferð einkamála, að dæma málið eftir kröfum og málatilbúnaði stefnanda að því leyti sem það er samrýmanlegt framkomnum gögnum.

Stefndi, T-kk-nf A-kk-nf, krefst sýknu af greiðslukröfu, en samþykkir kröfu um lögveð í eignarhluta sínum í fasteigninni Skipholti 15, Reykjavík, til tryggingar kröfunni.

Samkvæmt 3. mgr. 47. gr. laga nr. 26/1994, um fjöleignarhús, er sá ábyrgur gagnvart húsfélagi fyrir hlutdeild í sameiginlegum kostnaði, sem er þinglýstur eigandi á hverjum tíma, og húsfélagi er rétt að beina kröfum sínum að honum, nema eigendaskipti hafi verið tilkynnt því og óyggjandi sé að nýr eigandi hafi tekið við réttindum og skyldum.

Samkvæmt fram lögðum gögnum er núverandi eigandi fasteignarinnar stefndi, B-kk-nf S-kk-nf Þ-kk-nf, samkvæmt kaupsamningi frá því í nóvember 2007. Hins vegar er stefndi, T-kk-nf A-kk-nf, enn þinglýstur eigandi umræddrar fasteignar, þrátt fyrir að hafa selt hana stefnda, Parson eignarhaldsfélagi ehf., á árinu 2006. Fram lagðir reikningar og innheimtuseðlar eru stílaðir á stefnda, B-kk-þf S-kk-þf Þ-kk-þf. Samkvæmt lögum um fjöleignarhús verður stefnandi að velja að hverjum hann beinir greiðslukröfu sinni, en getur ekki beint kröfum sínum óskipt að öllum þeim sem eignast hafa umrætt húsnæði með kaupsamningi. Framlagðir greiðsluseðlar eru stílaðir á stefnda, B-kk-þf S-kk-þf, sem núverandi eiganda húsnæðisins. Með því að stefnandi hefur við innheimtu húsfélagsgjaldanna beint kröfum sínum og innheimtu að stefnda, B-kk-þgf S-kk-þgf, sem er núverandi eigandi húsnæðisins, verða kröfur hans á hendur þeim stefnda, teknar til greina að öllu leyti, samkvæmt 47. gr. laga nr. 26/1994, en kröfur hans eru í samræmi við framlögð gögn í málinu, og hafa ekki sætt andmælum. Samkvæmt því sem fram er komið hefur stefnandi ekki sýnt fram á, að hann eigi greiðslukröfu á hendur öðrum stefndu í máli þessu, en stefnandi byggir kröfu sína, eins og áður greinir, á lögum um fjöleignarhús.

Samkvæmt því sem hér hefur verið rakið verður fjárkrafa stefnanda á hendur stefnda, B-kk-þgf S-kk-þgf, tekin til greina eins og hún er fram sett. Hins vegar þykir ekki ástæða til að kveða á um í dómsorði að vextir skuli leggjast við höfuðstól kröfunnar á tólf mánaða fresti, enda er mælt fyrir um það í 12. gr. laga nr. 38/2001, um vexti og verðtryggingu, að sé vaxtatímabil lengra en tólf mánuðir án þess að vextirnir séu greiddir skuli þeir lagðir við höfuðstól og nýir vextir reiknaðir af samanlagðri fjárhæð.

Samkvæmt 48. gr. laga nr. 26/1994, fylgir lögveð kröfu stefnanda, og verður því fallist á kröfu hans um að staðfesta lögveð fyrir tildæmdum fjárhæðum, í þinglýstri eign stefnda, T-kk-ef A-kk-ef.

Eftir þessari niðurstöðu verður stefndi, B-kk-nf S-kk-nf Þ-kk-nf, dæmdur til þess að greiða stefnanda málskostnað, sem þykir hæfilega ákveðinn 120.000 krónur, þ.m.t. virðisaukaskattur. Rétt þykir að málskostnaður milli stefnanda og annarra stefndu falli niður.

D Ó M S O R Ð :

Staðfest er lögveð í fasteigninni Skipholt 15, Reykjavík, fastanúmer 227-8829, fyrir tildæmdum fjárhæðum.

Stefndi, Parson eignarhaldsfélag ehf., er sýkn af kröfum stefnanda, Skipholts 15, húsfélags.

Stefndi T-kk-nf A-kk-nf, er sýkn af fjárkröfu stefnanda, Skipholti 15, húsfélags.

Stefndi, B-kk-nf S-kk-nf Þ-kk-nf, greiði stefnanda, Skipholti 15, húsfélagi, 251.552 krónur, ásamt dráttarvöxtum samkvæmt 1. mgr. 6. gr. laga nr. 38/2001, af 24.184 krónum frá 1. desember 2010 til 1. janúar 2011, en af 48.368 krónum frá þeim degi til 1. febrúar 2011, en af 72.552 krónum frá þeim degi til 1. mars 2011, en af 94.927 krónum frá þeim degi til 1. apríl 2011, en af 117.302 krónum frá þeim degi til 1. maí 2011, en af 139.677 krónum frá þeim degi til 1. júní 2011, en af 162.052 krónum frá þeim degi til 1. júlí 2011, en af 184.427 krónum frá þeim degi til 1. ágúst 2011, en af 206.802 krónum frá þeim degi til 1. september 2011, en af 229.177 krónum frá þeim degi til 1. október 2011, en af 251.552 krónum frá þeim degi til greiðsludags.

Stefndi, B-kk-nf S-kk-nf Þ-kk-nf, greiði stefnanda, Skipholti 15, húsfélagi, 120.000 krónur í málskostnað, þ.m.t. virðisaukaskatt.

Málskostnaður milli stefnanda annars vegar og stefndu, T-kk-ef A-kk-ef og Parson eignarhaldsfélags ehf., hins vegar, fellur niður.

H-kvk-nf Þ-kvk-nf